Monts Universals (muelas)

:*Este articlo tracta sobre los *'Monts Universals** como la zona de muelas de lo sud de la [[Serranía d'Albarracín]]. Pa atros emplegos vaiga a **Monts Universals**.''

Los **Monts Universals*' son unos [[releu (cheografía)|releu]]s de la [[Serranía d'Albarracín]] constituitos sobre tot por unas [[muela (cheomorfolochía)|muela]]s aliniadas en dirección nord-ueste-sud-este y situadas a lo sud de unas [[paramera]]s d'esta serranía, y a lo nord-este d'una fondada que s'ha feito en lo [[plego (cheolochía)|sinclinal]] de l'Alto Tacho-Val de Cabriuel.

== Toponimia ==
L'[[oronimia aragonesa|oronimo]] *Montes Universales* y las suyas variants son aplicadas por autors de diferents disciplinas d'una traza diferent.

Lo primer significau estió churidico y no orografico, dicindo-se con *Sierras Universales*, *Universidad de Albarracín*, *Sierras y Montes Universales* u *Las Universidades de la ciudad y comunidad de Santa María de Albarracín* un conchunto de [[mont (terreno)|mont]]s u terrenos de [[pastura]] y [[selva]]s que perteneixeban a la [[Comunidat d'Albarracín]] como una *universitas* y no a una villa en concreto. Por extensión pasó a dicir a toda la comunidat.

L'orichen d'este rechimen de [[condominio]] se remonta a un [[privilechio]] atorgau por [[Carlos II d'Espanya|Carlos II]] lo [[27 d'agosto]] de [[1689]] que concedió a las [[aldeya]]s de la [[Comunidat d'Albarracín]] constituir cadaguna d'ellas lo suyo gubierno civil y municipal. Pa facilitar la execución d'este privilechio lo [[15 de mayo]] de [[1691]] s'atorgó escritura de concordia entre la comunidat d'aldeyas y la ciudat d'Albarracín. Se convinió que los terrenos que no perteneixerían a los termins de garra aldeya y que yeran arredol de cada termin seguisen comuns y con lo nombre de *Sierras Universales*, con churisdicción conchunta y con un uso común. 
 
En los sieglos XVIII y XIX se feba servir la denominación de *Sierra Universal*, que ye la que [[Isidoro de Antillón y Marzo]] transmitió en la suya descripción de la redolada d'Albarracin:



Bi ha cheografos que dicen *Montes Universales* a toda la comarca que huei oficialment ye [[Sierra d'Albarracín]]. Cualques mapas y cheografos reservan la denominación de *Montes Universales* a las muelas y releus que mugan con la [[Serranía de Cuenca]]. Bel texto lo explica por la divisoria d'auguas que bi ha.

== Situación ==
A lo nord-este ye cerca de la [[Sierra d'el Tremedal]] y a lo sud-ueste, de la [[Serranía de Cuenca (montanyas)|Serranía de Cuenca]]; a l'este la suya marguin oriental ye en contacto con la [[fuesa tectonica|fuesa]] de [[fuesa de Teruel|Teruel]]. Las zagueras estribacions enta lo sud-este plegan dica lo [[Rincón d'Ademuz]] con la [[Cruz de los Tres Reinos]] (1.555 m).

== Principals altarias ==
Las principals altarias son la [[Muela de Sant Chuan]] (1.830 m), la [[Muela de Moscardón]], la [[Muela de Saldón]], la [[Muela de Val de Cuenca]], la [[Muela de Fridas]] y la [[Sierra de Chabalón]] (1.692 m).

Lo cabalto d'estas muelas ye relacionau con antigas [[superficies d'erosión finiterciarias de la Cordelera Iberica]] y se situa en altarias entre los 1.600 y los 1.935 [[metro]]s d'altaria, correspondendo l'altaria mes gran a la [[Muela de Sant Chuan]].

== Hidrografía ==
 
En los Monts Universals ye la muga entre la "versant atlantica" y la "versant mediterrania", naixendo-ie los ríos [[río Tacho|Tacho]], [[río Cabriuel|Cabriuel]] y [[río Guadalaviar|Guadalaviar]], y cerca lo río [[río Xúcar|Xúcar]].

== Cheolochía ==
Los suyos materials son d'edat [[Mesozoico|mesozoica]]. Son los mesmos materials mesozoicos que rodeyan a los materials [[paleozoico]]s de la [[Sierra d'Albarracín (montanyas)|Sierra d'Albarracín]] que bi ha a lo norte.

== Cheomorfolochía ==
Las [[muela (cheomorfolochía)|muela]]s de los Monts Universals son una serie de [[sinclinal pendiu|sinclinals pendius]] tabulars que fuoron afectaus por la formación de las [[superficies d'erosión]] finiterciarias por lo que tienen forma de plataforma u muela. Los suyos [[cinglo]]s mes alteros son de lo [[Cretacio]] superior ([[Muela de Sant Chuan]], de [[Muela de Moscardón|Moscardón]], de [[Muela de Saldón|Saldón]], de [[Muela de Val de Cuenca|Val de Cuenca]] y de [[Sierra de Chabalón|Chabalón]]), fueras de la [[Muela de Fridas]], con [[cinglo]]s d'edat churasica.

En lo plan de la [[Muela de Sant Chuan]] ye una muestra de la [[superficie d'erosión intramiocena de la Cordelera Iberica|superficie d'erosión intramiocena]], y a la vegada la [[Muela de Sant Chuan]] representaba a zaguers de lo terciario un releu residual adintro de la [[Superficie d'erosión fundamental d'a Cordelera Iberica|superficie d'erosión fundamental de la Cordelera Iberica]].

La [[solifluxión]] ye activa en las versants de lo cabalto de las vals de Tacho y Cabriuel y en la Muela de Sant Chuan.

== Referencias ==


== Bibliografía ==
* [[J. Vilá Valentí]], [[Lluís Solé Sabarís]], [[Manuel Terán]]: *Geografía general de Espanya*. [[Ariel Geografía]]. 1194.
* [[Julio Muñoz Jiménez]], [[Concepción Sanz Herráiz]]: *Guía Física de España. 5 Las Montañas''. Alianza Editorial, 1995.